**Основи правних поступака , четврти разред**

31 . 03 .2020 год.

91 . час – Органи надлежни за вођење ванпарничног поступка

**Органи надлежни за вођење ванпарничног поступка**

У ванпарничном поступку у првом степену поступа **судија појединац** , ако законом није другачије одређено . У стамбеним стварима у којима се решава о станарском праву или о појединим овлашћењима која чине садржину станарског права првостепени суд одлучује у већу састављеном од једног судије и двојице судија поротника . Поједине радње у поступку може да преузима судијски помоћник у суду кад је то законом одређено . Записник о тим радњама потписују судијски помоћник и записничар који је саставио записник .

У статусним стварима **месно надлежан** је суд на чијем подручју има пребивалиште лице у чијем интересу се поступак води , а ако нема пребивалиште , суд на чијем подручју то лице има боравиште . У другим ванпарничним стварима месно надлежан је суд на чијем подручју предлагач има пребивалиште или боравиште односно седиште , ако овим или другим законом није другчије одређено .

Кад се ванпарнична ствар односи на непокретност , искључиво је надлежан суд на чијем подручју се налази непокретност а ако се непокретност налази на подручју више судова надлежан је сваки од тих судова .

У ванпарничном поступку суд се може по службеној дужности огласити месно ненадлежним најкасније на првом рочишту , а ако рочиште није одржано , до предузимања прве радње коју је учесник предузео по позиву суда .

Ако се у току поступка измене околности на којима је заснована месна надлежност суда , суд који води поступак може предмет уступити суду који је према измењеним околностима месно надлежан , ако је очигледно да ће се пред тим судом поступак лакше спровести , или ако је то у интересу лица под посебном друштвеном заштитом .

* **Прочитати и анализирати одредбе Закона о ванпарничном поступку ( чл. 13 , 14 и 15 ) који се односе на месну надлежност суда .**